Il-Kunsill illum adotta konklużjonijiet dwar is-Somalja li jilqgħu l- konklużjoni reċenti tal-proċess elettorali , l-elezzjoni tal-President Mohamed Abdullahi Mahamed Farmaajo u l-formazzjoni ta' gvern ġdid, kif ukoll il-bosta membri ġodda tal-Parlament, inkluż żieda fir-rappreżentanza tan-nisa. Il-Kunsill jirrikonoxxi l- isfidi kruċjali li qed tiffaċċa t-tmexxija l-ġdida , b'mod partikolari l-kriżi umanitarja li qed tiżviluppa, u afferma mill-ġdid l-impenn fit-tul tal-UE fil-konfront tal-pajjiż. Huwa essenzjali li jkun hemm ftehim ta' sħubija ġdid bejn is-Somalja u l-komunità internazzjonali jekk verament irid isir progress fit- twettiq tal-prijoritajiet ewlenin ta' sigurtà, dawk politiċi u tal-żvilupp matul l-erba' snin li ġejjin. Il-ftehim il-ġdid mistenni jiġi adottat fil-Konferenza tas-Somalja f'Londra fil-11 ta' Mejju 2017. Il-konklużjonijiet tal-lum ser iservu bħala gwida għall-UE fl-approċċ tagħha fir-rigward tal-konferenza. Ir-relazzjonijiet tal-UE mas-Somalja Konferenza ta' Londra dwar is-Somalja tal-11 ta' Mejju 2017 Ara l-paġna tal-laqgħa